การเคหะฯ เยียวยาผู้เช่าห้องพัก แผงตลาด พักจ่ายเงินต้น ดอกเบี้ย 3 เดือน
การเคหะฯ เยียวยาผู้เช่าห้องพัก แผงตลาด สู้โควิด-19 พักจ่ายเงินต้น ดอกเบี้ยนาน 3 เดือนผู้สื่อข่าวรายงานว่า การเคหะแห่งชาติ หรือ กคช. แจ้งประกาศ 4 มาตรการ ช่วยเหลือลูกค้าที่ได้รับผลกระทบจากการแพร่ระบาดของไวรัสโควิด-19 ใน 4 มาตรการ ดังนี้1. พักชำระ ค่าเช่าซื้อ 3 เดือน ทั้งเงินต้นและดอกเบี้ยให้แก่ลูกค้าเช่าซื้อ เริ่มตั้งแต่ เดือน เม.ย.-มิ.ย. 632. ปลอดค่าเช่า 3 เดือน สำหรับลูกค้าอาคารเช่ารายย่อย รวมทั้งลูกค้าที่เช่าแผงตลาด และร้านค้ารายย่อย เริ่มตั้งแต่ เดือนเมษายนถึง เดือนมิถุนายน 2563 โดยลูกค้าเช่าซื้อและลูกค้าอาคารเช่าสามารถลงทะเบียนได้ตั้งแต่วันที่ 15 เมษายน 2563 – 30 มิถุนายน 2563 สามารถติดตามได้ผ่านเว็บไซต์ของการเคหะแห่งชาติ www.nha.co.thสำหรับผู้เช่ารายย่อยในอาคารเช่าเหมาต้องยื่นคำร้องผ่านผู้เช่าเหมาอาคาร ส่วนลูกค้าที่เช่าแผงตลาด และร้านค้ารายย่อยไม่ต้องลงทะเบียนใดๆ เนื่องจาก การเคหะแห่งชาติจะปรับลดและปลอดค่าเช่าให้ทันที3. ลดค่าเช่า 50% เป็นเวลา 3 เดือน ให้กับผู้เช่าร้านค้ารายย่อยในพื้นที่พลาซ่า หรือแผงตลาดที่ได้ทำสัญญาเช่ากับผู้เช่าเหมาบริหารพื้นที่กับ การเคหะแห่งชาติ เริ่มตั้งแต่ เดือนเมษายนถึง เดือนมิถุนายน 25634. จัดหาพื้นที่ของ การเคหะแห่งชาติรองรับผู้ที่อยู่ในกลุ่มเสี่ยงที่จำเป็นต้องกักตัว โดยดำเนินการร่วมกับกระทรวงสาธารณสุขทั้งนี้ การเคหะแห่งชาติจะให้สิทธิแก่ลูกค้าตามหลักเกณฑ์ที่กำหนด ซึ่งมาตรการที่ออกมาจะสามารถช่วยเหลือลูกค้าของ การเคหะแห่งชาติทั่วประเทศได้เกือบ 100000 ครอบครัว และการเคหะแห่งชาติจะประเมินสถานการณ์อย่างใกล้ชิด เพื่อพิจารณาให้ความช่วยเหลือประชาชนอย่างต่อเนื่องเป็นระยะๆ ต่อไป สอบถามข้อมูลเพิ่มเติม Call Center โทร. 1615
การเคหะฯ เยียวยาผู้เช่าห้องพัก แผงตลาด สู้โควิด-19 พักจ่ายเงินต้น ดอกเบี้ยนาน 3 เดือน
พักหนี้,พักหนี้การเคหะ,พักค่าเช่า,การเคหะแห่งชาติ,การเคหะ,โควิด-19,ข่าวทั่วไป